Základná škola s materskou školou Dávida Mészárosa - Mészáros Dávid Alapiskola és Óvoda,

Školský objekt 888, 925 32 Veľká Mača

  

Názov projektu - a projekt címe: **Mesével együtt segítsük az egészséget!**

Zmluva číslo – a szerződés száma: 2018 – 1- HU01 – KA229 – 047862\_5

TEVÉKENYÉG TERV

**Téma:**  Meseország vár reánk! – népi gyermekjátékok

**Tevékenységek:**  Közös akció a szülőkkel: Almanap az óvodánkban

**Tevékenység résztvevője:**

Mészáros Dávid Alapiskola és Óvoda - „Bogárvilág Óvoda óvodásai“

„Szülők“

**Dátum:** 2019. 10. 4.

**Felelősök a foglalkozás kivitelezéséért:**

Bréda Szilvia – Lancz Mónika

Juhos Erzsébet – Fodor Gabriella

Rózsa Anna – Bittó Éva

Základná škola s materskou školou Dávida Mészárosa - Mészáros Dávid Alapiskola és Óvoda,

  

|  |  |
| --- | --- |
| **Beszámoló** | |
| **Tevékenység célja:** | * Élményt nyújtó tevékenységek biztosítása. * Szereplési vágy felkeltése * Pontos, érthető szövegmondásra törekvés * Szép tiszta éneklésre törekvés * Egészséges életmód iránti igény megalapozása * Család – óvoda kapcsolatának mélyítése |
|  | |
| **Tevékenység feladata:** | * Szokások, hagyományok ápolása – multikultúrális nevelés * A természetes gyermeki kíváncsiság felkeltése, kielégítése * Tapasztalatszerzés – gyümölcsöskert megismerése |
| **Szervezés:** | * Feltételek megteremtése, * Szükséges eszközök elkészítése, bebiztosítása a tevékenységek gördülékenysége érdekében |
| **Eszközök:** | * szükséges alapanyagok biztosítása * almás sütemények sütése - óvónénik |
| **Módszerek:** | * Készülődés, közös népi játékok, beszélgetés, kézműves foglalkozások, közös zumbázás |

Základná škola s materskou školou Dávida Mészárosa - Mészáros Dávid Alapiskola és Óvoda,

  

**Előzmények:**

A meseprojekt keretén belül alma-napot szerveztünk az óvodában, amikor egy péntek délutánt a szülőkkel közösen töltöttünk el. Ezzel a programmal az óvoda és a család együttműködését erősítetttük. Élményszerző kirándulás (almaszüret a gyümölcsöskertben, tapasztalatgyűjtés) előzte meg a délutáni közös akciónkat. Beszélgettünk az őszről, a gyümölcsökről, az egészséges életmód fontosságáról.

**Megvalósítás:**

Ezen a napon az ősz egyik legismertebb gyümölcse az alma került a középpontba. A délutánt felkészítő és élménytszerző tevékenységek is megelőzték, hogy a gyerekek minél közelebbről is megismerkedhessenek az almával, almafajtákkal, termesztésükkel. Nagy öröm volt számukra, amikor az almáskertben kiválaszthatták a számukra legszebb almát és elvihették az anyukájuknak. A szüret élményeivel és a begyűjtött gyümölccsel gazdagabban tértünk vissza az óvodába.

Délután, amint megérkeztek az óvodába a szülők, az időjárás is nagyon kegyes volt hozzánk, így a csoportok az udvaron mutathatták be az almáról szóló népi mondókákból, dalokból, népi játékokból összeállított rövid műsorukat.

Az alma – napi vásárunk is nagyon jól sikerült, sokan voltak kíváncsiak a felsorakoztatott portékákra. Az asztalra bármilyen sütemény, finomság kerülhetett, csak egy kikötés volt, hogy almát tartalmaznia kellett. A süteményeket az óvó nénik sütötték, de a Méhecske csoport kis „cukrászai“ is kivették a részüket az előkészületekből,csokiba mártott almanyalókákat készítettek, aminek nagy sikere volt. A vásár bevételével az óvodánkat támogatták a szülők.

Különféle almával kapcsolatos kézműves tevékenységekkel, családi közös sportolással folytatódott a délután. Farkas Zoltán zumba – oktató egy kis egészséges testmozgásra, zumbázásra invitálta a gyerekeket és a szülőket. A különféle tevékenységekben való részvétellel gyorsan múlt az idő, kellemes őszi délutáni időtöltés mindenkinek lehetőséget adott arra, hogy a szülők a gyermekekkel együtt az ötleteinket otthon is kipróbálhatják.

**Reflexió:**

Az alma –nap az óvodánk értékeit gazdagította, a gyermekek környezettudatos magatartását erősítette, és az óvoda – család együttműködését pedig nagymértékben támogatta.

Nagymácséd, 2019. 10. 4.

Bréda Szilvia

Projekt koordinátor

.................................